Ir-Regolament Tal-Kummissjoni (KEE) Nru 3682/91
tas-17 ta’ Diċembru 1991
li jemenda r-Regolament (KEE) Nru 2568/91 dwar il-karatteristiċi ta’ żejt taż-żebbuġa u ż-żejt tar-residwu taż-żebbuġ dwar il-metodi rilevanti ta’ analiżi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill Nru 136/66/KEE tat-22 ta’ Settembru 1966 dwar it-twaqqif ta’ l-organizzazzjonijiet komuni tas-suq taż-żjut u x-xaħmijiet [1], kif emendat bir-Regolament (KEE) Nru 1720/91 [2], u b’mod partikolari Artikolu 35a tiegħu,
Billi r-Regolament tal-Kummissjoni (KEE) Nru 2568/91 [3] iddefinixxa l-karatteritiċi taż-żejt taż-żebbuġa u ż-żejt tar-residwu taż-żebbug u l-metodi rilevanti ta’ l-analiżi;
Billi perjodu ta’ żmien speċifiku kien meħtieg biex jigi implimentat il-metodu għall-valutar tal-karatteristiċi organolettiċi taż-żejt verġni, u b’mod partikolari biex jitwaqqfu panels ta’ nies li jduqu; billi dan il-perjodu irriżulta fil-prattika li mhux biżżejjed biex jassigura l-applikazzjoni uniformi ta’ dak il-metodu fl-Istati Membri kollha; billi għaldaqstant il-perjodu għandu jkun estiż sabiex jagħmel possibbli verifika finali tal-metodi li jivvalutaw id-diversi panels ta’ nies li jduqu;
Billi l-miżuri mogħtija f’dan ir-Regolament huma b’mod konformi ma’ l-opinjoni tal-Kumitat ta’ Ġestjoni taż-Żjut u x-Xaħmijiet,
ADOTTAT DAN IR-REGOLAMENT:
Artikolu 1
Fl-Artikolu 10(1) tar-Regolament (KEE) Nru 2568/91, "1-1 ta’ Jannar 1992" jigi mibdul bl-"1 ta’ Novembru 1992".
Artikolu 2
Dan ir-Regolament għandu jidħol fis-seħħ fit-tielet jum wara l-publikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fis-17 ta’ Diċembru 1991.